Raphael p'Mony Wokorach

**Raphael p'Mony Wokorach** M.C.C.J. (født 21. januar 1961 i Ojigo i Uganda) er en ugandisk ordensgeistlig og katolsk erkebiskop av Gulu.
## Liv og virke
### Bakgrunn
Raphael p'Mony Wokorach gikk først på St. Charles Lwanga College i Koboko og fra 1975 til 1979 på gutteseminaret i Arua. Deretter sluttet han seg til combonianerne, en  msjonsorden, og avla sin første profesjon den 29. april 1989. Fra 1988 til 1989 studerte han filosofi ved *Uganda Martyrs National Major Seminary* i Alokolum og fra 1989 til 1993 katolsk teologi ved Tangaza University College i Nairobi. 
### Prest
Etter å ha avlagt sine evige løfter den 12. oktober 1992, mottok han prestevielsen den 25. september 1993 i Wadelai av biskopen av Gulu, Martin Luluga.

Fader Wokorach arbeidet først i menighetstjeneste i hjemlandet før han ble sendt som misjonær til Zaire i 1994. Der ble han formator for postulanter og kasserer for sitt ordenssamfunns avdeling i Kisangani. I 2001 ble han formator for postulanter for Comboni-misjonærene i Togo. Fra 2003 til 2007 var Raphael p'Mony Wokorach formator ved Comboni-misjonærenes internasjonale teologiske seminar i Chicago. Fra 2007 til 2015 underviste han ved Tangaza University College i Nairobi. 

Han var også medlem av provinsrådet og viseprovinsial i den kenyanske provins av sin orden fra 2011 til 2013. I 2015 ble Raphael p'Mony Wokorach apostolisk visitator og i 2018 pavelig kommisjonær for religiøse kongregasjonen av Jesu apostler.
### Biskop av Nebbi
Den 31. mars 2021 utnevnte pave Frans ham til biskop av Nebbi. Erkebiskopen av Gulu, John Baptist Odama, ordinerte ham til biskop den 14. august samme år i Immaculate Heart of Mary katedralen i Nebbi. Medkonsekrerende var biskopen av Kotido, Giuseppe Filippi, og biskopen av Lira, Sanctus Lino Wanok, samt den apostoliske nuntius i Uganda, erkebiskop Luigi Bianco.

### Erkebiskop av Gulu
Pave Frans utnevnte ham til erkebiskop av Gulu den 22. mars 2024. Han ble innsatt i embedet den 12. juli samme år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Arthur Hinsley (1865–1943) *1926
* Erkebiskop David James Mathew (1902-1975) *1938
* Kardinal Laurean Rugambwa (1912–1997) *1952
* Kardinal Emmanuel Kiwanuka Nsubuga (1914-1991) *1966
* Kardinal Emmanuel Wamala (1915-1991) *1981
* Erkebiskop John Baptist Odama (1947–) *1996
* Erkebiskop *Raphael p'Mony Wokorach* (1961- ) *2021

## Referanser